[Evidencia obyvateľov](https://www.levice.sk/ako-vybavit-.phtml?module_id=273004)

## Hlásenie trvalého pobytu

### Vlastník alebo spoluvlastník nehnuteľnosti

Občan, ktorý sa prihlasuje na trvalý pobyt do bytu alebo domu v osobnom vlastníctve je povinný predložiť údaje potrebné na účel overenia vlastníckeho práva alebo spoluvlastníckeho práva k budove alebo jej časti; platný občiansky preukaz /alebo potvrdenie o občianskom  preukaze, ak má stratu, odcudzenie občianskeho preukazu.

### Občan, ktorý nie je vlastníkom ani spoluvlastníkom budovy

Občan, ktorý nie je vlastníkom bytu, domu a chce sa prihlásiť k trvalému pobytu musí predložiť písomné potvrdenie o súhlase s prihlásením občana, na trvalý pobyt s osvedčeným podpisom vlastníka alebo všetkých spoluvlastníkov a údaje potrebné na účel overenia vlastníckeho práva alebo spoluvlastníckeho práva k budove alebo jej časti.

Pokiaľ sa vlastník bytu, domu dostaví na ohlasovňu osobne, potvrdí súhlas s prihlásením občana na trvalý pobyt pred zamestnancom ohlasovne, písomné potvrdenie s osvedčeným podpisom sa v tomto prípade nevyžaduje.

### Občan, ktorému bol zrušený trvalý pobyt

Občanovi, ktorému bol trvalý pobyt zrušený a prihlasuje sa v ohlasovni v mieste kde sa zdržiava je povinný predložiť platný občiansky preukaz alebo potvrdenie o občianskom preukaze.

**Prihlásenie na prechodný pobyt**

Prechodný pobyt je pobyt občana mimo miesta trvalého pobytu, kde sa občan dočasne zdržiava a má trvať viac ako 90 dní. Je potrebné uviesť dobu trvania prechodného pobytu.

* Občan, ktorý sa prihlasuje k prechodnému pobytu do bytu alebo domu v osobnom vlastníctve je povinný predložiť údaje potrebné na účel overenia vlastníckeho práva alebo spoluvlastníckeho práva k budove alebo jej časť a platný občiansky preukaz .
* Občan, ktorý nie je vlastníkom bytu, domu a chce sa prihlásiť k prechodnému pobytu musí predložiť písomné potvrdenie o súhlase s prihlásením občana na prechodný pobyt s osvedčeným podpisom vlastníka alebo všetkých spoluvlastníkov a údaje potrebné na účel overenia vlastníckeho práva alebo spoluvlastníckeho práva k budove alebo jej časti. Pokiaľ sa vlastník bytu, domu dostaví na ohlasovňu osobne, potvrdí súhlas s prihlásením občana na prechodný pobyt pred zamestnancom ohlasovne, písomné potvrdenie s osvedčeným podpisom sa v tomto prípade nevyžaduje.

**Občan predkladá**:

Občiansky preukaz, údaje potrebné na účel overenia vlastníckeho práva alebo spoluvlastníckeho práva k budove alebo jej časti, písomné potvrdenie o súhlase s prihlásením občana na prechodný pobyt

## Potvrdenie o trvalom pobyte

Potvrdenie o trvalom pobyte občana sa vydá na osobné dožiadanie občana s platným  občianskym  preukazom.

**Poplatok**: 5,-€  (položka 8 Sadzobníka správnych poplatkov z. 145/1995Z.z.)

## Vyhlásenie o zákaze poskytovania údajov

Obyvateľ môže na základe písomného vyhlásenia doručeného ohlasovni zakázať poskytovanie údajov o mieste pobytu na dobu 3 rokov

**Občan predkladá**: Občiansky preukaz

## Zrušenie trvalého pobytu

Návrh na zrušenie pobytu

Písomný návrh  na zrušenie trvalého pobytu v zmysle zákona č. 253/1998 Z.z. v znení neskorších predpisov sa podáva :

- na návrh vlastníka alebo všetkých spoluvlastníkov budovy alebo jej časti občanovi, ktorý nemá k budove žiadne užívacie právo, návrh nemožno podať voči vlastníkovi, spoluvlastníkovi, manželovi alebo nezaopatrenému dieťaťu vlastníka, spoluvlastníka.

**Občan predkladá**:

Občiansky preukaz, údaje potrebné na účel overenia vlastníckeho práva alebo spoluvlastníckeho práva k budove alebo jej časti, /právoplatné rozhodnutie súdu o rozvode manželstva, dohodu o vysporiadaní bezpodielového spoluvlastníctva manželov, rozhodnutie súdu o nariadení predbežného opatrenia, dohodu o zrušení alebo obmedzení užívacieho práva alebo právoplatné rozhodnutie súdu o zrušení alebo obmedzení užívacieho práva/

## Zrušenie prechodného pobytu

Návrh na zrušenie pobytu

Písomný návrh  na zrušenie prechodného pobytu v zmysle zákona č. 253/1998 Z. z. v znení neskorších predpisov sa podáva:

 - na návrh vlastníka alebo všetkých spoluvlastníkov budovy alebo jej časti aj pred uplynutím doby, na ktorú bol ohlásený.

**Občan predkladá**

Občiansky preukaz, údaje potrebné na účel overenia vlastníckeho práva alebo spoluvlastníckeho práva k budove alebo jej časti.